4 o o Dit is om die Bybel in jou hart te laat leef. Dit is om die volle verantwoordelikheid te aanvaar vir die dinge wat God van jou verwag soos Hy dit in sy Woord stel. Ons kan weet dat God ons sal vergewe as ons uit swakheid n fout maak, want daar staan in Psalm 103 dat die Here Hom soos n Vader ontferm oor sy kinders. Daar staan n lang lys van dinge wat alles ons geloof raak, soos byvoorbeeld dat die Here ons ongeregtighede vergewe. Hy laat ons onverdiend in sy genade deel deur die dood van die Here Jesus Christus. Wat is die krag van hierdie geloof? Dit, dat jy jou sonder twyfel aan God kan toevertrou. Dit is waar dat jou eie verdienste voor die Here onwaardig is, soos jyself. Daarom is daar geen moontlikheid dat jy jou op jouself kan verlaat nie. Maar die feit dat jy in Christus ingelyf is in die volle genade van God, maak vir jou die deure van die hemel oop. So bring die geloof lig in jou lewe, omdat daar iets is om voor te lewe. 3. Die genade van God is volgens die evangelie Wat moet ek nou glo? Waar begin ek? Jy begin by die Bybel en jy glo alles wat in die Bybel beloof word, presies soos dit daar staan! Die inhoud van die evangelie bind ons as gelowiges saam in hierdie ware geloof. Daarmee openbaar die Here aan ons dat ons al grootliks kan weet wie almal saam met ons die ewige lewe gaan deel: dis al die mense wat saam met ons die volle inhoud van die evangelie bely. Besef u altyd dat as ons so saam is in n erediens, daar verskillende dinge is wat ons van nou af tot in ewigheid toe saambind. Een van die dinge is ons gemeenskaplike belydenis dat ons volle saligheid rus op Jesus Christus die Here. Ons is n groep mense wat almal eenders ons menslike swakheid beleef. Ons ervaar almal hoe die sonde ons dikwels verinneweer. Maar ondanks dit alles maak die Here ons almal as ware gelowiges oor die eeue uit die mensdom bymekaar, en bring Hy ons saam in die eenheid van sy kerk. Daarom begin ons al saam voorberei om saam met Hom in sy ewige koninkryk te wees. Ons voorbereiding bestaan uit n verlange daarna dat die Here ons geloof altyd versterk deur die prediking en die gebruik van die sakramente. Ons wil altyd ervaar dat die Here se liggaam verbreek en sy bloed vergiet is tot n volkome versoening van al ons sondes. Ons wil weet dat ons sondes afgewas is deur sy bloed waardeur ons toegang verkry tot die ewige lewe. Maar u moet besef dat u nie in u eie kragte salig kan word nie. U maak ook nie die keuse om verlos te wees nie. Die Here beveel u om salig te lewe omdat Hy in Christus al u sondes weggeneem het behalwe as u n sondaar is wat nie aan Hom gehoorsaam wil wees nie. Ons moet ons skuld besef. 4